20. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 188 της 23 Ιουλ./4 Αυγ. 1994 (ΦΕΚ Α΄ 126) Καθορισμός κατηγοριών φοιτητών Ανωτάτων Εκπαιδευτικών Ιδρυμάτων μη δικαιούμενων χορήγησης υποτροφίας και δάνειο ενίσχυσης. Άρθρο μόνο.-Οι κατηγορίες των φοιτητών Ανωτάτων Εκπαιδευτικών Ιδρυμάτων (Α.Ε.Ι.) που δεν δικαιούνται να λάβουν υποτροφία και δάνειο ενίσχυσης, καθορίζονται ως ακολούθως: α)Όσοι εγγράφονται σε Ανώτατα Εκπαιδευτικά Ιδρύματα μετά από κατάταξη ως πτυχιούχοι Τμήματος ή Σχολής Τριτοβάθμιας Εκπαίδευσης. β)Οι Κύπριοι και οι αλλοδαποί ή διπλής υπηκοότητας ομογενείς φοιτητές Α.Ε.Ι., εκτός εάν οι γονείς τους διαμένουν μόνιμα στην Ελλάδα και υποβάλλουν στην Ελλάδα δήλωση φόρου εισοδήματος με την επιφύλαξη των διατάξεων της παρ. 3 του άρθρ. 3 του Νόμ. 2158/93 (ΦΕΚ 109 τ.Α΄). γ)Οι αλλοδαποί αλλογενείς φοιτητές. δ)Οι στρατευμένοι φοιτητές και για όσο χρόνο διαρκεί η στρατιωτική τους θητεία. ε)Οι εργαζόμενοι στο δημόσιο τομέα φοιτητές. 